बस स्टैंड नडाला की सड़क पर रोड रोलर चलने से 2 बार टाइलें धंसी
नंगरपंचायत नडाला के अंतर्गत विकास कार्य समय संबंधित ठेकेदारों की मनमर्जियों के कारण लोगों को परेशानी हो रही है। बस अड्डे की सड़कों के दोनों तरफ इंटरलॉकिंग टायलें लगाकर 10-10 फीट स्ट्रीट बनाने का काम चल रह है। नगर पंचायत अधिकारियों की लापरवाही के कारण संबंधित ठेकेदारों की ओर से सही ढंग से काम नहीं किया जा रहा। नडाला-ढिलवां सड़क किनारे ईंटें लगाते समय बिना रोलर कोई पकियाई नहीं की गई। इससे भारी ट्रॉलों के गुजर जाने से 2 बार ईटें बैठ गईं।
ठेकेदार ने गुुरुद्वारा बाऊली साहिब के गेट के पास स्ट्रीट के बीच पत्थर लगा दिया। सुबह-शाम जहां लोग बाऊली साहिब को भी जाते हैं। स्ट्रीट के बीच लगे पत्थर से अंधेरे में कभी भी हादसा हो सकता है। लोगों को स्ट्रीट और बाजारों में कब्जे करने से रोकने वाली नगर पंचायत ने दूसरी तरफ इसी सड़क पर स्ट्रीट के बीच में अपना बोर्ड लगा दिया है। इस संबंधी दो बार ईओ राजीव कुमार ओबराए से बात की गई लेकिन कोई कार्रवाई नहीं की। ग्राम सभा के प्रधान हरजिंदर सिंह साही, संदीप पसरीचा, इंद्रजीत सिंह ने मांग की कि ये पत्थर और बोर्ड स्ट्रीट से हटाए जाए। ईओ राजीव कुमार ओबराए ने जल्द बोर्ड और पत्थर हटाए जाने का आश्वासन दिया है।
स्ट्रीट के बीच लगाया गया पत्थर, जिससे कभी भी हादसा हो सकता है और नगर पंचायत का बोर्ड।
स्ट्रीट के बीच से पत्थर और बोर्ड हटाने की मांग
hin_Deva hin_Deva hin_Deva hin_Deva hin_Deva